PIIBEL ARMSAKS
Sarjas "Piibel armsaks" on meil neli seeriat teemaga,
mida Piibel õpetab naise kohast peres ja koguduses.
Oleme jõudnud kolmanda osani ja täna räägime Rooma koguduse naistest.
Piibli lugejaile on tõeline vedamine see, et Paulus tervitas kirjas
roomlastele umbes 30 inimest ja neist kolmandik olid naised.
Ta mainib neist naistest ühtteist ja nii saame pildi sellest,
mis ülesanded olid neil koguduses.
Esimesena on selles nimekirjas naine nimega Foibe.
Paulus kirjutab temast nii:"Ma jätan teie hoolde meie õe Foibe,
kes on Kenkrea koguduse teenistuses.
Võtke ta vastu Issandas nagu pühadele kohane
ning toetage teda, milles tal iganes teid vaja läheb,
sest tema isegi on olnud paljudele toeks, ka minule endale!"
Kenkrea on Korintose sadamalinn. Seal elas Foibe-nimeline diakon,
kes oli toeks paljudele, ka Paulusele.
Foibe oli minemas Rooma ja mõned kommenteerijad ütlevad, et Paulus
andis kirja roomlastele Foibele, et tema selle viiks Rooma.
Foibe tervitamise juures on huvitav sõna "teenistuses" ehk "teenija".
"Kenkrea koguduse teenistuses". Kreeka keeles sõna "diakonos"
on meessoost vormis. Sellel ajal ei olnud sõna "diakoniss".
Keda teisi teenijaid nimetatakse Piiblis?
Uues Testamendis nimetatakse teenijaks Jeesust, Paulust, Apollost
ja neid seitset, kes valiti Jeruusalemma koguduse diakonideks.
Foibe oli samasugune. See tähendab, et ta oli tööle õnnistatud
käte pealepanemise kaudu. Ta sai teha sama tööd, mis need seitse
diakonit ehk siis aidata vaeseid ja pidada kõnesid.
Veel öeldakse, et ta oli toeks paljudele, ka Paulusele.
See sõna "tugi" on "prostatis" ja see tähendab "oskustega soosija"
ja seda kasutatakse inimese kohta, kellel on raha ja positsioon.
Seega oli Foibe ilmselt mõjuvõimas lesk, kes kasutas oma raha
Jumala kuningriigi heaks.
Kui Paulus ütles, et Foibe on olnud toeks temalegi, siis kuidas?
Võib-olla tegid nad koos evangeeliumi tööd Kenkrea sadamas
prostituutide keskel.
Paulus ütles, et Korintose kogudus koosneb
ühiskonna kõige madalamast kihist.
Kindlasti oli Foibe hingehoidja ametis ning kuulanud ja aidanud
Paulust, teda rahastanud ja majutanud.
Selline silmapaistev naine.
Ta küll ei olnud Rooma koguduse naine.
Järgmisena vaatame Priskillat.
Priskilla on Uue Testamendi naisteoloogi eeskuju.
Tema kodu on Roomas, aga tema mehe kodu on Musta mere rannikul.
Oletan, et nad kohtusid Roomas. Abiellusid ja olid Rooma koguduse
liikmed, kuni juhtus katastroof - keiser Klaudius ajas kõik juudid
juudid Roomast välja aastal 49. Sel ajal peeti kristlasi juutideks.
Nad pidid maha jätma kodu ja põgenema.
See paar läks Korintosesse.
Seal kohtusid nad Paulusega. Paulus on seal oma teisel
misjonireisil ja neil on sama amet. Ka Priskilla oli telgitegija.
Minu arvates näitab see, et tal ei olnud lapsi.
Talle oli õpetatud käsitöö ametit.
Ja nii juhtus, et Priskilla ja tema mees Akvila
võtsid Pauluse oma kodusse elama.
Ööseni välja õmblesid nad telke.
Paulus hankis sel viisil enesele ja reisikaaslastele elatist.
Neil oli aega vestelda ja rääkida Vana Testamendi teemadel.
Paulus kindlasti andis neile fantastilised kursused.
Priskillat ei aetud sealt eemale.
Ta sai õppida samal kursusel kui tema abikaasa.
Priskillast sai teoloog. Millest me seda teame?
Me teame seda sellest, et kui paari aasta pärast Paulus läks
tagasi Jeruusalemma ja Antiookiasse, siis Priskilla ja tema mees läksid
Efesosse ja seal ei olnud veel kogudust.
Sinna ilmus äkki üks hea kõnekunstiga mees
ja palav Jeesuse tunnistaja, aga ta ei mõista õpetust ristimisest.
Ta ei tea seda, et kristlik ristimine on teine asi
kui Johannese ristimine, mis on meeleparanduse ristimine.
Kristlik ristimine Isa, Poja ja Püha Vaimu nimesse toob kaasa
Püha Vaimu. Priskilla ja tema mees õpetasid Apollosele ristimisest.
Selles kohas nimetatakse Priskilla nime enne kui abikaasa nime.
Kui keegi ütleb, et Piiblis naised ei tohi õpetada mehi,
siis kindlasti Priskilla õpetas ja see polnud väike õpetus,
vaid üks ristiusu tähtsamaid õpetusi.
Hiljemgi leidub Priskilla nime Pauluse kirjades kaks korda.
Ka selles viimases kirjas, mida ta kirjutas surma eel Rooma vanglast.
Selleks ajaks tundsid Paulus ja Priskilla teineteist juba 15 aastat.
Paulusest sai Priskillale vaimne isa, õpetaja, preester, sõber
ja töökaaslane. Paulus kirjutab kirjas korintlastele Priskillast
ja Akvilast nii: "Aasia kogudused tervitavad teid! Palju tervitusi
Issandas Akvilalt ja Priskalt koos kogudusega nende kojas."
"koos kogudusega nende kojas"!
Mõelgem sellele - pühapäeva hommikuti koristas Priskilla maja,
koguduse kodu.
Kindlasti palvetas ta koos mehega koguduses ja tunnistas Jeesusest.
Kui neil ei olnud lapsi, nagu ma oletan,
siis lapsetuse kurbus oli muutunud neis suureks armuanniks.
Kirjas roomlastele öeldakse Priskilla ja Akvila kohta nii -
Paulus saadab sellised tervitused Rooma -
"Tervitage minu kaastöölisi Kristuses Jeesuses, Priskat ja Akvilat,"
Kaastöölisi! Seega Priskilla oli Pauluse töökaaslane.
"kes minu hinge eest oma pea on pannud kaalule, keda ei täna üksnes
mina, vaid ka kõik paganate kogudused;"
Efesoses toimus midagi sellist, mille kohta Paulus ütles,
et ta oli kurjuse rünnaku all. Ma ei tea, mis juhtus,
aga Priskilla ja tema abikaasa päästsid Pauluse surmasuust.
Julge naine!
Seepärast kiitsid teda kõik paganate kogudused.
Kõik kogudused tundsid Priskillat ja tema meest.
Paulus lisab:"Tervitage ka kogudust nende kojas!"
Seal kodus kogunes ikka kogudus.
Oma kõige viimases kirjas, kui Paulus ei saada tervitusi peaaegu
kellelegi, ta siiski ütleb nii: "Tervita Priskat ja Akvilat..."
See on 2. kirjas Timoteosele 4:19.
See oli viimane tervitus armsale töökaaslasele ja usuõele enne,
kui kohtutakse Jeesuse juures uues taevas ja uues maas.
Selles kirjas roomlastele on veel teisigi naisi. Paulus kirjutab:
"Tervitage Maarjat, kes on teie eest palju vaeva näinud!"
Maarja, juudi naine, kes on PALJU vaeva näinud sealses koguduses.
"Tervitage Andronikost ja Juniast, mu sugulasi ja vanglakaaslasi, kes
on silmapaistvad apostlite seas; nemad olid kristlased juba enne mind."
Mõned peavad seda näiteks, et ka naised olid apostlid.
Oli Juniase-nimeline apostel.
Aga selles on kaks ebakindlat asja. Nimelt on Junias mehe nimi.
Nüüd 2000-ndatel on tehtud arvutitöötlust Piiblist ning
kaldutud rohkem sinnapoole, et siin räägitakse Juniasest ehk mehest.
Ja kui ta oleks olnud Junia-nimeline naine, on olemas kaks lugemisviisi.
Kas see, et nad olid silmapaistvad apostlite seas ehk olid apostlid,
või apostlite arvates olid nad silmapaistvad.
Selle Piibli lausega ei saa tõestada seda, et naine võib olla apostel.
"Tervitage Trüfainat ja Trüfoosat, kes teevad tööd Issandas!"
Kommenteerijad on seda meelt, et need on kaksikõed. Aga kas taipad,
mille eest Paulus neid kiidab? Nad teevad tööd Issandas.
Siin on meil Rooma kogudus, kus naised teevad tööd Issandas.
Nad lihtsalt ei istu koduköögis, nii nagu teistes kultuurides ja
religioonides.
"Tervitage Persist, armast õde, kes on näinud palju vaeva Issandas."
Persis tähendab "Pärsia naine".
Seda nime on leitud vabastatud orjade nimekirjast.
Võimalik, et see naine oli pärslane ja taas Paulus kiidab teda,
et ta on näinud palju vaeva Issandas.
On põnev, et Paulus ütleb "armast õde".
Mõelgem apostlile, kes on enne olnud variser, kes isegi oma õde
ei tervita tänaval kohates.
Nüüd söandab ta avalikku kirja lisada ühe naise kohta fraasi
"armast õde".
See on kristlik kogudus, kus vennad ja õed on armastuses ning
keegi neist ei ole üleolev.
"Tervitage Issandas valitud Ruufust ja tema ema,
kes on ka minu emaks olnud!"
Minu arvates on see imeline Pauluse ja üldse Piibli lause.
Et apostel vajas vanemapoolset naist, kes oli otsekui ema talle.
Ruufuse ema oli Pauluse vastu võtnud oma koju ja südamesse.
Ta oli vaimne ema suurele misjonärile ja apostlile.
Just see vaimse ema ja ema osa, mis saab alguse Piibli algusest,
jätkub siin Rooma koguduses. Ja see, mida Paulus ise sellest
õpetab, sellest räägime järgmisel korral.
Lisainfo: www.ilosanomapiiri.fi
Tõlge: Merle Sibola